יובל סטופל

יוּבָל סְטוּפֶּל (נולד ב-14 במאי 1976, י"ד באייר ה'תשל"ו) הוא מלחין, מנצח, מעבד ומפיק מוזיקה חסידית חרדי-ישראלי. סטופל נולד וגדל בשכונת נווה שאנן בחיפה למשה ופנינה סטופל. בנעוריו למד בישיבה התיכונית יבנה. את שירותו הצבאי עשה במקהלת הרבנות הצבאית כסולן וזמר ובהמשך גם כמפקד הלהקה. סטופל הוא בעל תואר ראשון במדע המדינה, ניהול ותקשורת. לאחר שירותו הצבאי הקים עם אלי יזרלביץ' את חברת ההפקות "במה כהלכה", המתמחה בהפקות תוכן לציבור הדתי וחרדי. סטופל עיבד והלחין עשרות שירים. בין לחניו המוכרים: "קח את שלי", "כמה טוב שנפגשנו" ו"מסלול מחדש", אותם הלחין עבור אברהם פריד, "ללבנה אמר", בביצועו של הזמר אודי אולמן והפתיח לתוכניתו של מנחם טוקר "מוצ"ש חי". השתתף כשחקן וכזמר לצדו של הזמר אודי אולמן בתקליטור הצפייה לילדים, "יהודים בני מלכים". במשך שלוש שנים הגיש תוכניות שבועיות בתחנת הרדיו של ערוץ 7 ופרסם טורי ביקורת מוזיקה ברשת העיתונים קו עיתונות דתית. סטופל משמש כמנהלו המוזיקלי של הזמר אברהם פריד. בתפקידו זה, ייצר פלטפורמה חדשה של אירוח זמרים ישראליים בהופעותיו של פריד: רמי קליינשטיין, דוד ד'אור, בעז שרעבי, יהורם גאון, אריאל זילבר, אמיר דדון, מוקי, עידן עמדי, ישי ריבו, עמיר בניון, חנן יובל, חיים משה, שלומי שבת, חנן בן ארי, אברהם טל, דני רובס, אביב גפן ונתן גושן. לכבוד שנת היובל לירושלים, הפיק סטופל מוזיקלית את המופע "אני ירושלמי" עבור הזמר יהורם גאון. בשנת 2019, עיבד וניצח על התזמורת הסימפונית הישראלית ראשון לציון במופעים "פריד והסימפונית", שהתקיימו בבריכת הסולטן בירושלים ובאמפי לייב ראשון לציון. בשנה זו כיהן גם כחבר ועדת פרס שר החינוך לתרבות יהודית. החל מאוגוסט 2020 מגיש תוכנית לילית שבועית בתחנת הרדיו קול חי מיוזיק. בין ספטמבר 2020 למאי 2021 שפט בתוכנית הריאלטי החרדית "הקול הבא". בשנת 2022 עיבד וניהל מוזיקלית את שירי מקהלת הרבנות הצבאית בסדרה הצבאית המוזיקלית "שישו ושמחו" ששודרה בכאן 11. סטופל כותב, מפיק ומשתתף במופעי "אברמ'ל טיש", בו הוא שר ומשוחח עם אברהם פריד על 40 שנות הקריירה המוזיקלית של פריד. בשנה זו גם כתב והפיק מוזיקלית את הספר "אני שר", ספר מנגן לילדים בו מושמעים שיריו של פריד. סטופל עיבד והלחין עשרות שירים. בין לחניו המוכרים: "קח את שלי", "כמה טוב שנפגשנו" ו"מסלול מחדש" של אברהם פריד; "ללבנה אמר" של אודי אולמן והפתיח לתוכניתו של מנחם טוקר - "מוצ"ש חי". סטופל נשוי למיכל ולהם ארבעה ילדים. מתגורר בפתח תקווה. אחיינו של הרב והדיין שלמה דיכובסקי ונינו של הסופר והעיתונאי מיכל יצחק רבינוביץ. יובל סטופל, באתר שירונט יובל סטופל, באתר MusicBrainz (באנגלית) אומן באמונה עם יובל סטופל אתר הידברות נתנאל לייפר, ‏השופט הבועט' יובל סטופל חושף את הכל, באתר כיכר השבת, 16 במרץ 2021 רבקי גולדפינגר, עניין אישי והפעם עם יובל סטופל, באתר ערוץ 7, 2 בנובמבר 2017 אברהם פריד ורמי קלינשטיין - מתנות קטנות (עם התזמורת הסימפונית הישראלית ראשל"צ) | Live 2019, נבדק ב-2023-03-07 תשמור על העולם - אברהם פריד ודוד דאור., נבדק ב-2023-03-07 יקי הפשטיין, פריד ושרעבי שרים לשליט: "כשתחזור", באתר ynet, 28 בספטמבר 2010 אברהם פריד ויורם גאון הופיעו בבריכת הסולטן • צפו, באתר רדיו גאולה, ‏11 באוגוסט 2014 (בעברית) מתכוננים לי"ט כסלו: פריד, ריבו, רזאל וזילבר בניגון "היגלה נא", באתר "סרוגים", 4 בדצמבר 2017 יאיר רוזן, צפו: אברהם פריד ואמיר דדון בגירסה לשיר לבחור נכון | המחדש, באתר המחדש, ‏5 ביוני 2019 (בעברית) "יש לי חבר חדש": מוקי ואברהם פריד בדואט מרגש. צפו, באתר "סרוגים", 17 באוקטובר 2019 מופע הקיץ של עיתון בשבע, בבריכת הסולטן אברהם פריד אירח את עידן עמדי וחיים משה, באתר דוס מיוזיק, ‏13 באוגוסט 2017 אברהם פריד וישי ריבו בדואט מיוחד • צפו, באתר חב"ד אינפו, ‏26 בפברואר 2019 (בעברית) כשאברהם פריד שר עם עמיר בניון, באתר ערוץ 7, ‏29 ביולי 2013 (בעברית) רק תפילה אשא - חנן יובל ואברהם פריד, נבדק ב-2023-03-07 ישראל כהן, אברהם פריד ושלומי שבת יחד באולפן • צפו בווידאו, באתר כיכר השבת, ‏20 בספטמבר 2015 (בעברית) שיתוף פעולה מרתק: אברהם פריד, יונתן רזאל, חנן בן ארי ונאור כרמי שרים יחד, באתר הידברות, ‏24 בדצמבר 2019 (בעברית) פריד, טל ורובס על במה אחת בירושלים, באתר ערוץ 7, ‏31 ביולי 2017 (בעברית) נתנאל לייפר, אברהם פריד ואביב גפן בדואט היסטורי • צפו, באתר כיכר השבת, ‏20 בדצמבר 2020 (בעברית) מופע הקיץ: אברהם פריד יארח את נתן גושן בבריכת הסולטן, באתר ערוץ 7, ‏12 במאי 2022 (בעברית) יובל סטופל מנגן לכם את היום, באתר קול חי מיוזיק (בעברית) הקול הבא דיזיין סיטי I עונה 3 - פרק הבכורה!, סרטון בערוץ "הקול הבא", באתר יוטיוב (אורך: 1:44:10) שישו ושמחו באתר כאן 11 נתנאל לייפר, ‏כשפריד דוחף 40 שנה - בשעתיים וחצי | המופע שאסור לפספס, באתר כיכר השבת, 14 במרץ 2024